Madrasah 'Ulumul Qur'an Langsa

Dayah Bustanul Ulum, Madrasah Ulumul Qur'an Langsa yakni saboh Dayah Terpadu nyang na di gampông Alue Pineung, Langsa, Aceh.
Dayah Bustanul Ulum geupeudöng lé saboh Yayasan nyang geupeunan Yayasan Dayah Bustanul Ulum nibak thon 1981. 

Dayah Bustanul Ulum nyan na keuh saboh dayah di Aceh nyang kurikulum jih rab saban lagè dayah dayah laen di Aceh, lagè ileumè Nahwu Sharaf, Bhasa Arab, Aqidah Akhlaq, Kaligrafi dan laen seubagoejih. Laen nibak nyan na syit grupeurunoe ileumé Bhasa Inggreh, Komputer, Muhadharah Bhasa Arab, Muhadharah Bhasa Inggreh.

Sampoe uroe nyoe rame that ureung tuha man saboh Aceh nyang geujak intat aneuk miet keunan u Dayah nyan. Aceh Barat, Aceh Rayek, Banda Aceh, Pidie, Bireun, Lhokseumawe, Aceh Utara, Aceh Teungöh, Bener Meriah, Aceh Selatan sampoe Aceh tenggara pih na syit. Nyang dari luwa Aceh pih na syit, lagè Sumatra Utara dan Riau.

Lheuh nyan nyang jak beut hinan jeut geusambong lom jak kuliah sampoe u luwa nanggroe, miseu lagee u Malaysia, Mesir dan Maroko. Meunan syit di Aceh jeut geusambong u UIN Ar-Raniry atawa bak Unsyiah, dan u kampus kampus laen man saboh nyan di Indonesia.

Sampoe uroe nyoe alumni dayah nyang jak beuk hinan ka na nyang jeut keu meubagoe bagoe bideung ileumè. Miseu bak kanto Dinas Syariat Islam, kanto urosan Agama (KUA) atawa kanto laén. Na syit nyang buka dayah droe, dan na syit nyang ka jeut keu peungusaha di Aceh.

 Nè